"หัวเว่ย" ตัดใจขายธุรกิจมือถือ Honor หลังถูกสหรัฐคว่ำบาตร - FINNOMENA
บริษัทหัวเว่ย เทคโนโลยี แถลงว่า ทางบริษัทจะขายธุรกิจโทรศัพท์มือถือแบรนด์ Honor ให้กับกลุ่มตัวแทนจำหน่ายและดีลเลอร์จำนวนกว่า 30 ราย
17 พ.ย. 2563

บริษัทหัวเว่ย เทคโนโลยี แถลงว่า ทางบริษัทจะขายธุรกิจโทรศัพท์มือถือแบรนด์ Honor ให้กับกลุ่มตัวแทนจำหน่ายและดีลเลอร์จำนวนกว่า 30 ราย
โดยมีเป้าหมายที่จะรักษาห่วงโซ่ในอุตสาหกรรมของ Honor เอาไว้ และการเปลี่ยนแปลงเจ้าของจะไม่ส่งผลกระทบต่อทิศทางการพัฒนาของ Honor ในอนาคต
ซึ่งหลังเสร็จสิ้นธุรกรรมการขายกิจการแล้ว หัวเว่ยจะไม่ถือหุ้นใน Honor อีกต่อไป และกลุ่มผู้ซื้อจะทำการจัดตั้งบริษัทแห่งใหม่ชื่อว่า Shenzhen Zhixin New Information Technology เพื่อซื้อธุรกิจ Honor
ทั้งนี้ การประกาศขายธุรกิจ Honor ซึ่งเป็นผู้ผลิตสมาร์ทโฟนราคาถูกนั้นเกิดขึ้น หลังจากรัฐบาลสหรัฐประกาศห้ามไม่ให้บริษัทเทคโนโลยีของสหรัฐขายอุปกรณ์ต่างๆ ให้กับหัวเว่ย โดยอ้างว่ามีความกังวลเรื่องความมั่นคง แม้หัวเว่ยปฏิเสธข้อกล่าวหาดังกล่าวก็ตาม
ที่มา : https://asia.nikkei.com/Spotlight/Huawei-crackdown/Huawei-to-sell-Honor-phone-brand-to-save-it-from-US-pressure
แท็ก:
แชร์บทความ: